stanford-oval/wikipedia huggingface dataset:
Jemal Yimer

| Mitalit | Mitalit | Mitalit |  |
| --- | --- | --- | --- |
|  Jemal Yimer vuonna 2018. |  Jemal Yimer vuonna 2018. |  Jemal Yimer vuonna 2018. |  |
Maa:  Etiopia
Miesten yleisurheilu
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Kampala 2017 | joukkuekilpailu |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Valencia 2018 | joukkuekilpailu |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Asaba 2018 | 10 000 metriä |  |
Jemal Yimer (s. 11. syyskuuta 1996) on etiopialainen kestävyysjuoksija.
Yimer sijoittui Afrikan-mestaruuskilpailuissa Durbanissa 2016 neljänneksi 10 000 metrin juoksussa. Hän sijoittui Kampalan maastojuoksun MM-kilpailuissa 2017 neljänneksi henkilökohtaisessa kilpailussa ja voitti kultaa joukkuekilpailussa. Lontoon MM-kilpailuissa 2017 hän sijoittui 10 000 metrillä viidenneksi.
Yímer sijoittui puolimaratonin MM-kilpailuissa Valenciassa 2018 neljänneksi ja voitti kultaa joukkuekilpailussa. Hän voitti samana vuonna 10 000 metrin Afrikan-mestaruuden Asabassa ajalla 29.08,01.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 10 000 m | 26.56,11 | Lontoo | 4. elokuuta 2017 |
Jacopo de’ Barbari

Jacopo de’ Barbari, tunnettu myös nimillä Iacopo de’ Barbari ja Pohjois-Euroopassa Jakob Walch eli “Jakob Muukalainen” (1440–1516), oli venetsialainen taidemaalari ja kaivertaja. De Barbari asui Venetsiassa vuoteen 1500 saakka ja sai vaikutteita Antonello da Messinalta. Barbari tunsi Albrecht Dürerin ja muutti pohjoiseen, jossa hän työskenteli hovimaalarina Wittenbergissä, Nürnbergissä ja Frankfurt an der Oderissa. Hän asettui lopulta Alankomaiden hoviin. Barbari teki sekä kuparikaiverruksia että puupiirroksia, ja Dürer oppi häneltä paljon.
Korotkan piiri

Kirovskin piirin sijainti Leningradin alueen kartalla
Piirin kunnat
Korotkan piiri eli Kirovskin piiri (ven. Ки́ровский райо́н, Kirovski raion) on paikallinen itsehallintoalue Leningradin alueella Venäjällä. Piiri on perustettu vuonna 1977 ja sen pinta-ala on 2 590 neliökilometriä. Asukkaita on 95 500 henkeä (vuonna 2006). Hallinnollinen keskus on Korotkan eli Kirovskin kaupunki.
Sijainti ja luonto

Kirovskin piiri rajoittuu pohjoisessa Laatokkaan, Nevaan ja sen toisella puolella sijaitsevaan Leningradin alueen Seuloskoin piiriin, idässä Olhavan piiriin, kaakossa Kirišin piirin, lounaassa Tusinan piiriin sekä lännessä Pietarin kaupunkiin.
Piirin läpi virtaavat Laatokkaan laskevat Kobona, Lava ja Naasianjoki sekä Nevan eteläiset sivujoet Muikka, Muja ja Tusina. Länsi- ja eteläosissa on laajoja suo- ja metsäalueita.
Historiaa

Paikannimistön perusteella Kirovskin piiri on vanhaa itämerensuomalaisten asuinseutua. Novgorodin valta alueella lujittui vuonna 1323, jolloin Nevan niskalla sijaitsevalle Pähkinäsaarelle perustettiin Pähkinälinnan linnoitus. 1400–1500 luvulla seutu kuului Novgorodin Vatjan viidenneksen Pähkinälinnan läänin Järvisaaren, Lopen ja Spasskin pogostoihin sekä idässä Laatokankaupungin lääniin.
1600-luvun alussa Ruotsi valtasi Inkerin, ja seudun alkuperäisväestö vaihtui lähes täydellisesti Suomesta muuttaneisiin inkerinsuomalaisiin uudisasukkaisiin. Nykyisen piirin itäisin, Lavajoen takana sijaitseva alue jäi kuitenkin Venäjälle. Seudun luterilaiset kuuluivat Järvisaaren, Lopen (myöhemmän Markkovan) ja Pähkinälinnan seurakuntiin.
1700-luvun alussa Venäjä valtasi alueen takaisin. Seudulle siirrettiin venäläisiä talonpoikia, ja sodan hävityksistä kärsinyt Järvisaaren ja Markkovan suomalaisasutus jäi pieneksi vähemmistöksi. 1700-luvulla rakennettiin tärkeä liikenneväylä Laatokan kanava ja alueelle perustettiin lukuisia aateliskartanoita.
1900-luvulla rakennettiin teollisuuslaitoksia ja taajamia, jotka liittyivät varsinkin turpeen hyödyntämiseen. Kirovskin turvevoimala valmistui 1930-luvun alussa. Toisessa maailmansodassa Nevan vasemmalla rannalla ja Vahriselän tienoilla käytiin rajuja taisteluja piiritetyn Leningradin vapauttamiseksi. Kobonasta Laatokan jäätä pitkin kulki ”Elämän tieksi” kutsuttu Leningradin huoltotie. Seudun inkeriläisasutus tuhoutui sodan ja sen aikaisten väestönsiirtojen seurauksena.
Toisen maailmansodan jälkeen turvetuotannosta on pääosin luovuttu, ja seudulle on syntynyt suuria pietarilaisten huvila- ja puutarha-alueita.
Hallinto

Kirovskin lisäksi piiriin kuuluvat Pähkinälinnan ja Pellan kaupungit, Naasian, Namkun, Paulovan, Priladožskin ja Vahriselän taajamat sekä Puttilan, Suhojen ja Šumin maalaiskunnat.
Piirin päämies on Sergei Baranov, piirihallinnon päämies Gennadi Šerestijev.
Talous

Kirovskin piirissä on energia-, konepaja-, rakennustarvike- ja elintarviketeollisuutta. Maatalous tuottaa perunaa, maitoa, lihaa ja munia Pietarin kaupungin tarpeisiin. Suuri merkitys on pietarilaisten kesäasutuksella ja monet seudun asukkaista käyvät päivittäin työssä Pietarissa.
Nähtävyyksiä

Piirin nähtävyyksiä ovat keskiaikainen Pähkinälinnan linnoitussaari, vanhat ortodoksikirkot, joita on mm. Verolan, Kobonan ja Puttilan kylissä, sekä 1700–1800-luvulla rakennetut Laatokan kanavat. Seudulla on lukuisia toisen maailmansodan tapahtumille omistettuja muistomerkkejä ja museoita.
Aiheesta muualla

Wikimedia Commonsissa on kuvia tai muita tiedostoja aiheesta .
Kirovskin piiri Leningradin alueen kulttuuri –tietosanakirjassa (Arkistoitu – Internet Archive) (venäjäksi)
Kirovskin piirin sivusto (venäjäksi)
Kirovskin piiri Leningradin alueen sivustolla (venäjäksi)
Jacqueline Boyer

Jacqueline Boyer vuonna 2015.
Jacqueline Boyer (oik. Jacqueline Ducos, s. 23. huhtikuuta 1941) on ranskalainen laulaja.
Hänen vanhempansa Jacques Pills ja Lucienne Boyer olivat laulajia.
Boyer voitti vuoden 1960 Eurovision laulukilpailun kappaleella "Tom Pillibi", jonka oli säveltänyt André Popp ja sanoittanut Pierre Cour.
Jemanželinsk

| Jemanželinsk (Еманжелинск) |
| --- | --- |
 lippu:  vaakuna
 Koordinaatit: 54°45′N, 61°18′E 
Valtio:  Venäjä
Alue:  Tšeljabinsk
Perustettu:  1770
Väkiluku (2002 ennuste):  30 202
Aikavyöhyke:  UTC+5 (MSK+2)
Infobox OKVirheellinen NIMI-arvo: 
Jemanželinsk (ven. Еманжели́нск) on Venäjän kaupunki Tšeljabinskin alueella, Ural-vuorten eteläosassa ja itäpuolella, noin 50 km Tšeljabinskista etelään.
Historia

Kaupunki perustettiin kasakkakylänä vuonna 1770 ja se on tunnettu Jemanželinskajan stanitsana vuodesta 1866 lähtien. Vuosina 1930–1931 paikkakunnalle perustettiin hiilikaivos. Kaupunkistatuksen se sai 25. syyskuuta 1951.
Vuoden 1989 väestönlaskennassa paikkakunnalla oli 31 153 asukasta, joten väestömäärä on vähenemässä.
Tšeljabinskin alueen kaupungit
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yemanzhelinsk
Käännös suomeksi
J. V. Snellmanin patsas

J. V. Snellmanin patsas Suomen Pankin edustalla. Jalustassa näkyy vaurioita sota-ajan pommituksista.
J. V. Snellmanin patsas sijaitsee Suomen Pankin edustalla Helsingin Kruununhaassa. Keräysvaroin rahoitettu muistomerkki paljastettiin Snellmanin päivänä 12. toukokuuta 1923. Muistomerkkikilpailu järjestettiin vuonna 1913 ja patsas valmistui jo vuonna 1916, mutta ensimmäinen maailmansota sekä Suomen sisällissota viivästyttivät sen paljastusta. Patsas on valettu Kööpenhaminassa Tanskassa ja sen on veistänyt Emil Wikström. Patsaan jalustan ja muistomerkin ympäristön on suunnitellut arkkitehti Eliel Saarinen. Patsas vaurioitui jatkosodan aikana Helsingin suurpommituksissa helmikuussa 1944. Sirpaleiden jalustaan jättämät vauriot on jätetty muistuttamaan pommituksista.
Galleria

Paljastustilaisuus 12.5.1923
Väinö Hämäläisen maalaus paljastustilaisuudesta
Aiheesta muualla

J. V. Snellmanin patsaan paljastustilaisuus toukok. 12 päivänä 1923, Suomen Kuvalehti, 19.05.1923, nro 20, s. 10, Kansalliskirjaston digitaaliset aineistot
Pikakuvia paljastustilaisuudesta, Suomen Kuvalehti, 19.05.1923, nro 20, s. 14, Kansalliskirjaston digitaaliset aineistot
Kuvia tai muita tiedostoja aiheesta J. V. Snellmanin patsas Wikimedia Commonsissa
Jamaal Wilkes

| Jamaal Wilkes |
| --- | --- |
 Jamaal Wilkes yliopistopelaajana 1970-luvun alussa.
Henkilötiedot
Koko nimi:  Jackson Keith Wilkes
Syntynyt: 2. toukokuuta 1953 (ikä 71) Berkeley, Kalifornia
Kansalaisuus:   Yhdysvallat
Koripalloilija
Lempinimi:  Silk 
Pelipaikka:  pieni laitahyökkääjä
Pituus:  198 cm
NBA-varaus:  11. varaus, 1974 Golden State Warriors
Pelaajaura
Yliopistojoukkueet
1971–1974:  UCLA Bruins
Seurajoukkueet
1974–1977 1977–1985 1985:  Golden State Warriors Los Angeles Lakers Los Angeles Clippers
Jamaal Wilkes (alk. Jackson Keith Wilkes, s. 2. toukokuuta 1953 Berkeley, Kalifornia) on yhdysvaltalainen koripalloilija. Hän pelasi pääasiassa pienenä laitahyökkääjänä NBA:ssa kausina 1974–1986. Hänet nimettiin Naismith Memorial Basketball Hall of Fameen vuonna 2012.
Wilkes edusti yliopistosarjoissa Kalifornian yliopiston UCLA Bruins -joukkuetta, joka hänen aikanaan saavutti John Woodenin valmennuksessa 88 peräkkäistä voittoa ja voitti kaksi mestaruutta. Golden State Warriors varasi Wilkesin NBA:han 11. varausvuorolla vuoden 1974 varaustilaisuudessa. Hän edusti seuraa kolme kautta ja siirtyi vuonna 1977 Los Angeles Lakersiin. Viimeisen kautensa 1985–1986 Wilkes edusti Los Angeles Clippersiä. Hän voitti NBA:n mestaruuden Warriorsin joukkueessa vuonna 1975 sekä Lakersin joukkueessa vuosina 1980, 1982 ja 1985. Viimeksi mainitulla kaudella hän ei pelannut pudotuspeleissä helmikuun alussa tulleen polvivamman vuoksi.
Wilkes pelasi NBA-urallaan 828 runkosarjaottelua, joissa hän teki keskimäärin 17,7 pistettä ja otti 6,2 levypalloa. Pudotuspelejä hänelle kertyi 113, ja niissä hän teki keskimäärin 16,1 pistettä ja otti 6,4 levypalloa. Hän pelasi NBA:n tähdistöottelussa vuosina 1976, 1981 ja 1983.
Jamaica

Jamaica tarkoittaa muun muassa seuraavia:
Jamaika (engl. Jamaica), saari ja valtio Karibialla
"Jamaica", Robertinon kappale vuodelta 1962
HMS Jamaica (1710) 14-tykkinen sluuppi
HMS Jamaica (1744) 14-tykkinen sluuppi
HMS Jamaica (1779) 16-tykkinen sluuppi
HMS Jamaica (1796) 26-tykkinen kuudennen luokan alus
HMS Jamaica (1825) 52-tykkinen neljännen luokan alus
HMS Jamaica (44) Crown Colony -luokan risteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jamaica”, voi hakea sivunnimihaulla, laajalla sivunnimihaulla tai tekstihaulla.
Jamaica, Land We Love

Jamaica, Land We Love on Jamaikan kansallislaulu. Sen musiikin on säveltänyt Robert Lightbourne, sanoitukset kirjoittanut Hugh Sherlock. Sovitus on Mapletoft Poullen. Laulun lisäksi myös God Save the Queen on kuninkaallisessa käytössä.
Kroatia Eurovision laulukilpailussa

| Kroatia |
| --- | --- |

Paikallinen TV-asema:  HRT
Esiintymiset
Esiintymiskerrat:  28
Ensiesiintyminen:  1993
Paras sijoitus:  2. (2024)
Huonoin sijoitus:  23. (2016)
Paras pistemäärä:  547 (2024)
Huonoin pistemäärä:  24 (1997)
Kroatia osallistui Eurovision laulukilpailuun ensimmäisen kerran vuonna 1993. 
Kroatian edustaja valittiin vuosittain Dora-nimisellä popfestivaalilla. Maan paras sijoitus on vuodelta 2024, kun Baby Lasagna sijoittui kappaleella "Rim tim tagi dim" toiseksi.
Suurin osa Kroatian kappaleista on esitetty kroatian kielellä. Englantia Kroatia käytti vuosina 2001, 2002, 2004, 2011, 2016, 2017 ja 2018, sekä myös vuoden 1993 kappaleen nimilauseessa. Vuoden 2017 kappale oli laulettu osittain italiaksi.
Kroatian edustajat

| 0 | 1 | 2 | 3 | 4 |
| --- | --- | --- | --- | --- |
| Vuosi | Esittäjä | Laulu |  |  |
| Vuosi | Esittäjä | Laulu | Sijoitus | Pisteet |
| 1993 | Put | Don’t Ever Cry | 15 / 25 | 31 |
| 1994 | Tony Cetinski | Nek' ti bude ljubav sva | 16 / 25 | 27 |
| 1995 | Magazin & Lidija Horvat-Dunjko | Nostalgija | 6 / 23 | 91 |
| 1996 | Maja Blagdan | Sveta ljubav | 4 / 23 | 98 |
| 1997 | E.N.I. | Probudi me | 17 / 25 | 24 |
| 1998 | Danijela Martinović | Neka mi ne svane | 5 / 25 | 131 |
| 1999 | Doris Dragović | Marija Magdalena | 4 / 23 | 118 |
| 2000 | Goran Karan | Kad zaspu anđeli | 9 / 24 | 70 |
| 2001 | Vanna | Strings of My Heart | 17 / 23 | 42 |
| 2002 | Vesna Pisarović | Everything I Want | 11 / 24 | 44 |
| 2003 | Claudia Beni | Više nisam tvoja | 15 / 26 | 29 |
Kroatian edustajat > Kaksivaiheinen loppukilpailu

Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali |
| Vuosi | Esittäjä | Laulu | Sijoitus | Pisteet | Sijoitus | Pisteet |
| 2004 | Ivan Mikulić | You Are the Only One | 12 / 24 | 50 | 9 / 22 | 72 |
| 2005 | Boris Novković feat. Lado | Vukovi umiru sami | 11 / 24 | 115 | 4 / 25 | 169 |
| 2006 | Severina | Moja štikla | 12 / 24 | 56 | – | – |
| 2007 | Dragonfly feat. Dado Topić | Vjerujem u ljubav | – | – | 16 / 28 | 54 |
Kroatian edustajat > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali |
| Vuosi | Esittäjä | Laulu | Sijoitus | Pisteet | Sijoitus | Pisteet |
| 2008 | Kraljevi ulice & 75 Cents | Romanca | 21 / 25 | 44 | 4 / 19 | 112 |
| 2009 | Igor Cukrov feat. Andrea Šušnjara | Lijepa Tena | 18 / 25 | 45 | 13 / 19 | 33 |
| 2010 | Feminnem | Lako je sve | – | – | 13 / 17 | 33 |
| 2011 | Daria Kinzer | Celebrate | – | – | 15 / 19 | 41 |
| 2012 | Nina Badrić | Nebo | – | – | 12 / 18 | 42 |
| 2013 | Klapa s Mora | Mižerja | – | – | 13 / 16 | 38 |
Kroatian edustajat > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Sijoitus | Pisteet | Sijoitus | Pisteet | Huom. |
| 2016 | Nina Kraljić | Lighthouse | 23 / 26 | 73 | 10 / 18 | 113 |  |
| 2017 | Jacques Houdek | My Friend | 13 / 26 | 128 | 8 / 18 | 141 |  |
| 2018 | Franka Batelić | Crazy | – | – | 17 / 19 | 63 | Kappale ei läpäissyt semifinaalia. |
| 2019 | Roko | The Dream | – | – | 14 / 18 | 64 | Kappale ei läpäissyt semifinaalia. |
| 2020 | Damir Kedžo | Divlji vjetre | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Albina | Tick-Tock | – | – | 11 / 16 | 110 | Kappale ei läpäissyt semifinaalia. |
| 2022 | Mia Dimšić | Guilty Pleasure | – | – | 11 / 17 | 75 | Kappale ei läpäissyt semifinaalia. |
| 2023 | Let 3 | Mama ŠČ! | 13 / 26 | 123 | 8 / 15 | 76 |  |
| 2024 | Baby Lasagna | Rim tim tagi dim | 2 / 25 | 547 | 1 / 15 | 177 | Toinen sija ja Kroatian paras sijoitus. |
Kapellimestarit

Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Kroatia osallistui myös vuoden 1993 Eurovision laulukilpailun esikarsintaan Kvalifikacija za Millstreet, jossa Kroatian kappaletta johti Andrej Baša, kuten Millstreetissäkin. Kroatian kappale esitettiin ilman orkesterisäestystä vuoden 1997 kilpailussa.
| 0 | 1 | 2 | 3 |
| --- | --- | --- | --- |
Kroatian kapellimestarit 1993–1998
| Vuosi | Nimi |  |  |
| 1993 | Andrej Baša |  |  |
| 1994 | Miljenko Prohaska |  |  |
| 1995 | Stipica Kalogjera |  |  |
| 1996 | Alan Bjelinski |  |  |
| 1998 | Stipica Kalogjera |  |  |
Jacek Czerniec

Jacek Czerniec (s. helmikuu 1967) on puolalainen karateka ja ottelutuomari. Hän on Lublinin Kyokushin karateseuran johtaja. Czerniec on vyöarvoltaan 6. dan.
Karateura

Czerniec kiinnostui karatesta nuorella iällä luettuaan "Żołnierza Polskiego" lehteä. Koska hän asui pienessä kylässä Czerniec joutui odottamaan lukioon pääsyä, jotta voisi harrastaa kamppailulajeja. Hän harjoitteli aluksi 14-vuotiaana Lublinissa eri kamppailulajeja, kunnes päätyi harrastamaan Kyokushinia. Czerniec kuvitteli aluksi harrastavansa lajia vain kaksi vuotta.
Czerniecista tuli Lublinin Kyokushin-seuran johtaja 1991 ja hän siirsi seuran isompiin tiloihin 1999. Hän on sittemmin valmentanut useita nuorten ja ikämiesten ottelijoita menestyksekkäästi Puolan mestaruuskisoissa, kuten Katarzyna Daniluk ja Konrad Kozłowski. Hän on valmentanut myös Maria Jaskon naisten Euroopan mestariksi 2019. Valmentamisen lisäksi Czerniec opettaa karatea seminaareissa ja on ottelutuomarina eri turnauksissa.
Czerniec suoritti 5. danin vyöarvon tammikuussa 2011.
2013 Czerniecin tekemä Kyokushin karaten käsikirja "Vademecum Karate Kyokushin" julkaistiin kirjana 2018 Epistemen kustantamana.
Syyskuussa 2019 Czerniec saavutti 6. danin arvon.
Jamaal Charles

| Jamaal Charles |
| --- | --- |

Henkilötiedot
Syntynyt: 27. joulukuuta 1986 Port Arthur, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  90 kg
Pelipaikka:  Keskushyökkääjä
Seura
Pelinumero:  28
Seura:  vapaa agentti
Pelaajaura
Aik. seurat:  Kansas City Chiefs   Denver Broncos   Jacksonville Jaguars
NFL-varaus:  73. varaus, 2008 Kansas City Chiefs
Pääsarjaura:  2008-–
Jamaal RaShaad Jones Charles (s. 27. joulukuuta 1986 Port Arthur, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hänellä ei tällä hetkellä ole voimassa olevaa pelaajasopimusta.
Yliopistotasolla Charles pelasi Texasin yliopiston joukkueessa. Kansas City Chiefs varasi hänet vuoden 2008 varaustilaisuudessa. Charles edusti yhdeksän kauden ajan Chiefsiä. Kesällä 2017 hän teki yhden vuoden mittaisen sopimuksen Denver Broncosin kanssa. Kaudeksi 2018 Charles teki sopimuksen Jacksonville Jaguarsin kanssa, mutta pelasi vain kahdessa ottelussa ennen kuin Jaguars purki sopimuksen.
Charles on kilpaillut myös yleisurheilussa. Vuoden 2003 alle 18-vuotiaiden MM-kilpailuissa hän saavutti 400 metrin aitajuoksussa pronssia ja oli mukana kultaa voittaneessa Yhdysvaltain joukkueessa ruotsalaisviestissä.
Joaquín Turina

Joaquín Turina
Joaquín Turina (9. joulukuuta 1882 – 14. tammikuuta 1949) oli espanjalainen säveltäjä.
Turina syntyi Sevillassa ja opiskeli Sevillan lisäksi Madridissa. Vuosina 1905–1914 hän opiskeli Pariisissa sävellystä Vincent d'Indyn johdolla. Palattuaan Madridiin vuonna 1914 Turina alkoi toimia säveltäjänä, opettajana ja kriitikkona. Vuodesta 1931 lähtien hän oli konservatoriossa sävellyksen professorina.
Turina sävelsi muun muassa oopperoita.
Joas (Israel)

Joas oli Joahasin poika ja yksi Israelin kuninkaista. Hän hallitsi 17 vuotta, todennäköisesti vuodet 801–785 eaa. Joas kävi menestyksekkään sodan Juudan kuningasta Amasjaa vastaan. Hän nöyryytti Amasjan, otti mukaansa valtaisan määrän kultaa ja revitti Jerusalemin muurista pienen kohdan. Tämän jälkeen hän palasi maahansa. Kuoltuaan tuli kuninkaaksi hänen poikansa Jerobeam II.
Jens Boden

| Mitalit> Maa:   Saksa.Miesten pikaluistelu. Olympialaiset  | Mitalit> Maa:   Saksa.Miesten pikaluistelu. Olympialaiset  | Mitalit> Maa:   Saksa.Miesten pikaluistelu. Olympialaiset  | Maa:   Saksa> Miesten pikaluistelu. |
| --- | --- | --- | --- |
|  Pronssia | Salt Lake City 2002 | 5 000 m |  |
Jens Boden (s. 29. elokuuta 1978 Dresden) on saksalainen pikaluistelija ja olympiamitalisti. Hänen nykyinen seuransa on EV Dresden. Boden voitti 5000 metrin matkalla olympiapronssia vuonna 2002, joka oli hyvin suuri yllätys, hän oli myös ensimmäinen saksalainen miesluistelija olympiamitaleilla 10 vuoteen.
Aiheesta muualla

http://www.jens-boden.de (Arkistoitu – Internet Archive)
http://www.fotos.desg.de/athletes.php?showAthletes=all&id=309 (Arkistoitu – Internet Archive)
http://www.skateresults.com/skater/show/3294 (Arkistoitu – Internet Archive)
http://www.desg.de/skater.php?anzeige=skater&skater=1160 (Arkistoitu – Internet Archive)
Kultakurkut

Kultakurkut oli suomalainen yhtye ja kvartetti, johon kuului ns. "raspikurkkuina" tunnetut Bablo, Esa Eloranta, Harri Marstio ja Eero Raittinen.
Historia

Ensimmäiset keikkansa yhtye teki keväällä 2001 ja levytti loppuvuodesta 2001 tammikuun puolivälissä 2002 julkaistun Kultakurkut-albumin. Levy sisältää ryhmän jäsenten suurimpia menestyskappaleita uusina levytyksinä. Ainoa uusi kappale on Elorannan "Miljoona kilometriä", jolla Kultakurkut laulavat vuorotellen. Albumilla soittaa Raittisen levyiltä ja keikoilta tuttu yhtye, joka on myös säestänyt Kultakurkkuja heidän keikoillaan.
Jäsenet > Kultakurkut

Harri Marstio – laulu, kitara
Bablo – laulu
Eero Raittinen – laulu
Esa Eloranta – laulu, kitara
Jäsenet > Yhtye

Hannu Pikkarainen – kitarat, kosketinsoittimet
Jarkka Rissanen – sähkökitara
Pekka Gröhn – piano, sähköpiano, Hammond
Tom Nyman – basso
Janne Haavisto – rummut ja lyömäsoittimet
Julkaisut

Kultakurkut (2002)
Aiheesta muualla

Yhtyeen esittelysivu (Arkistoitu – Internet Archive)
Kultakurkut, Eero Raittisen Diskografia rmsyke.fi
Jacek Saryusz-Wolski

| Jacek Saryusz-Wolski |
| --- | --- |

Euroopan parlamentin jäsen
 20.7.2004–  
Ryhmä:  EPP-ED (2004–2009) EPP-ryhmä (2009–2017) Sitoutumaton (2017–2019) ECR-ryhmä (2019–)
Henkilötiedot
Syntynyt: 1. helmikuuta 1961 (ikä 63) Łódź, Puola
Kansalaisuus:  puolalainen
Tiedot
Puolue:  Laki ja oikeus
Muut puolueet:  Kansalaisfoorumi (2004–2018) sitoutumaton (2018–2019)
 Nimikirjoitus
Aiheesta muualla
www.saryusz-wolski.pl
Jacek Saryusz-Wolski (s. 19. syyskuuta 1948 Łódź, Puola) on puolalainen poliitikko. Saryusz-Wolski edustaa Laki ja oikeus-puoluetta. Saryusz-Wolski on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa konservatiivien ja reformistien ryhmää.
Aiheesta muualla

Jacek Saryusz-Wolski Euroopan parlamentin jäsenet. Euroopan parlamentti.